标题：745年
中国纪年
745年，唐玄宗至道大圣大明孝皇帝天宝四载
历史大事
王忠嗣兼河东节度使
天宝四年（七四五）二月二十一日，以朔方（今宁夏）节度使王忠嗣兼河东节度使。忠嗣少时，即以勇敢自负，及为边镇节度使，专以持重安边为务，常常说：太平时期的将帅，应该抚循训练士卒，不可疲中国之力，轻挑战事，以邀功名。自己有一百五十斤弓，常藏之橐中，以示不用。军中若思战，忠嗣则遣人伺敌有间隙，见战可胜，然后才出兵，所以兴师必胜而有功。既兼两镇节度使，自朔方至云中（今山西大同），边陲数千里，要害之地，皆列置城堡，拓地数百里。边人以为自张仁亶之后为将帅者，皆不及之。
酷吏吉温、罗希奭得幸
李适之领兵部尚书，附马张垍为侍郎，李林甫因与二人交恶，使人发兵部铨曹奸利之事，收官吏六十余人付京兆与御史台审问。但数日不得其情。京兆尹萧炅使法曹吉温审问。吉温入院后，先置兵部官吏于外，只于后厅取二重囚审讯，或杖或压，用刑残酷，囚犯痛哭号呼，所不忍闻。不久二囚即招供。兵部其他官吏素闻吉温惨酷，引入院后，不待上刑，皆自诬服，不敢违其意。顷刻而冤狱成。天宝四年（七四五）六月二十五日，玄宗下敕诮责前后知铨侍郎及判南曹郎官而宥之。李林甫欲除不附己者，求治狱吏，萧炅荐吉温于林甫。此时又有杭州人罗希奭，为吏酷烈，林甫引之，自御史台主簿再迁殿中侍御史。二人皆随李林甫之所愿，锻炼成狱，无有能逃脱者，时人谓之“罗钳吉纲”。
杨太真为贵妃
天宝四年（七四五）八月十七日，册杨太真为贵妃。赠其父杨玄琰为兵部尚书，以其叔父玄珪为光禄卿，从兄杨铦为殿中少监，杨錡为驸马都尉。及贵妃三姊，皆赐第宅于京师，宠贵无比。
杨钊出入禁中
杨钊（后改名国忠）是贵妃从祖兄，因不学无术，为宗族所鄙视。曾从军于蜀，为新都县尉；考满后，因家贫不能自归，富民鲜于仲通常常资给之。杨玄琰卒后，钊往来其家，遂与其仲女私通。鲜于仲通名向，以字行，好读书，有谋略，剑南节度使章仇兼琼引为采访支使，以为心腹。章仇兼琼曾对仲通说：今我虽为皇帝所厚爱，如无内援，必为李林甫所危。听说杨贵妃新得宠爱，无人敢依附之。你如能为我至长安与其家相结，则我可无后患。仲通因言杨钊本末，荐之于兼琼。兼琼见钊仪表丰美，言对敏捷，心中大喜，即任为推官，往来亲密无间。乃使献春绨于京师，钊大喜，昼夜兼行至长安，拜访杨家姊妹，以蜀中货物赠之，于是诸杨日夜在玄宗前赞誉兼琼。且言杨钊善樗蒲，并引见玄宗，以是得随供奉官出入禁中。改迁为金吾兵曹参军。
韦坚罢诸使
天宝四年（七四五）九月五日，以陕郡（今河西陕县、三门峡一带）太守、江淮租庸转运使韦坚为刑部尚书，罢其诸使之职，以御史中丞杨慎矜代之。韦坚妻姜氏是姜皎之女，与李林甫为姑表亲，所以林甫起初与之亲密。及韦坚通漕运有宠于玄宗，遂有入相之志，坚又与李适之相好；于是林甫恶之，虽迁以美官，实夺其权。
安禄山请立李靖、李绩庙
天宝四年（七四五）十月十日，安禄山奏言：臣讨契丹至北平郡（今河北卢龙），梦先朝名将李靖与李绩从臣求食。于是玄宗命为二人立庙。
王鉷为御史中丞、京畿采访使
玄宗以户部郎中王鉷为户口色役使，敕赐免百姓租庸调，而鉷奏请征其运送之费，扩大钱数，又使各地市其本郡精美货物，所以百姓所输多于不免之数。按旧制，戌边者免其租庸，六年而复之。此时边将征战，耻于言败，士卒战死者皆不申牒，所以籍贯不除。王鉷一心聚敛，以有籍无人者皆视为避课，按籍戍边六年以后，一律征其租庸，有的连征三十年，而百姓无处诉苦。玄宗在位日久，用度日多，奢侈成风，后宫赏赐无节制，不欲于左、右藏库取之。王鉷探知玄宗之意，乃岁贡额外钱帛百亿万，贮藏于内库，以供宫中宴会赏赐。并奏言：此钱帛皆不出于租庸调。王鉷虽务为盘剥百姓以求媚邀宠，中外怨声载道，而玄宗却认为鉷有富国之能，待之益厚。天宝四年（七四五）十一月二十三日，以王鉷为御史中丞、京畿道采访使。
回纥杀突厥白眉可汗，尽据其地
天宝四年（七四五）正月，回纥怀仁可汗攻杀突厥白眉可汗，传首京师。突厥毗伽可敦乃帅众来降。于是长期以来威胁唐王朝北方边境的突厥由衰而消亡，北边晏然无警。但回纥势力逐渐强大，尽有突厥故地，东达室韦（今内蒙古满州里），西抵金山（今新疆阿尔泰山），南跨大漠（今蒙古）。怀仁死后，其子磨延啜立，号葛勒可汗。
安禄山邀功，数侵奚、契丹
安禄山欲以边功争宠于玄宗，所以数侵奚、契丹。天宝四年（七四五）三月十四日，玄宗以外孙独狐氏为静乐公主，嫁契丹王李怀节；甥杨氏为宜芳公主，嫁奚王李延宠。至九月，因安禄山侵掠，奚、契丹遂各杀公主以叛。安禄山讨破之。
吐蕃败陇右兵于石堡城
天宝四年（七四五）九月，陇右节度使皇甫惟明帅兵与吐蕃战于石堡城（今青海西宁西南），为吐蕃所败，副将褚琍战死。
《资治通鉴》记载
玄宗至道大圣大明孝皇帝中之下天宝四年（乙酉，公元七四五年） 
春，正月，庚午，上谓宰相曰：“朕比以甲子日，于宫中为坛，为百姓祈福，朕自草黄素置案上，俄飞升天，闻空中语去：‘圣寿延长。’又朕于嵩山炼药成，亦置坛上，及夜，左右欲收之，又闻空中语云：‘药未须收，此自守护。’达曙乃收之。”太子、诸王、宰相，皆上表贺。 
回纥怀仁可汗击突厥白眉可汗，杀之，传首京师。突厥毘伽可敦帅众来降。于是北边晏然，烽燧无警矣。 
回纥斥地愈广，东际室韦，西抵金山，南跨大漠，尽有突厥故地。怀仁卒，子磨延啜立，号葛勒可汗。 
二月，己酉，以朔方节度使王忠嗣兼河东节度使。忠嗣少以勇敢自负，及镇方面，专以持重安边为务，常曰：“太平之将，但当抚循训练士卒而已，不可疲中国之力以邀功名。”有漆弓百五十斤，常贮之橐中，以示不用。军中日夜思战，忠嗣多遣谋人伺其间隙，见可胜，然后兴师，故出必有功。既兼两道节制，自朔方至去云中，边陲数千里，要害之地，悉列置城堡，斥地各数百里。边人以为自张仁亶之后，将帅皆不及。 
三月，壬申，上以外孙独孤氏为静乐公主，嫁契丹王李怀节；甥杨氏为宜芳公主，嫁奚王李延宠。 
乙巳，以刑部尚书裴敦复充岭南五府经略等使。五月，壬申，敦复坐逗留不之官，贬淄川太守，以光禄少卿彭杲代之。上嘉敦复平海贼之功，故李林甫陷之。 
李适之与李林甫争权有隙。适之领兵部尚书，附马张垍为侍郎，林甫亦恶之，使人发兵部铨曹奸利事，收吏六十馀人付京兆与御史对鞫之，数日，竟不得其情。京兆尹萧炅使法曹吉温鞫之。温入院，置兵部吏于外，先于后厅取二重囚讯之，或杖或压，号呼之声，所不忍闻；皆曰：“苟存馀生，乞纸尽答。”兵部吏素闻温之惨酷，引入，皆自诬服，无敢违温意者。顷刻而狱成，验囚无榜掠之迹。六月，辛亥，敕诮责前后知铨侍郎及判南曹郎官而宥之。垍，均之兄；温，顼之弟子也。 
温始为新丰丞，太子文学薛嶷存温才，上召见，顾嶷曰：“是一不良人，朕不用也。” 
萧炅为河南尹，尝坐事，西台遣温往按之，温治炅甚急。及温为万年丞，未几，炅为京兆尹。温素与高力士相结，力士自禁中归，温度炅必往谢官，乃先诣力士，与之谈谑，握手甚欢。炅后至，温阳为惊避。力士呼曰：“吉七不须避。”谓炅曰：“此亦吾故人也。”召还，与炅坐。炅接之甚恭，不敢以前事为怨。他日，温谒炅曰：“曩者温不敢隳国家法，自今请洗心事公。”炅遂与尽欢，引为法曹。及林甫欲除不附己者，求治狱吏，炅荐温于林甫；林甫得之，大喜。温常曰：“若遇知己，南山白额虎不足缚也。”时又有杭州人罗希奭，为吏深刻，林甫引之，自御史台主簿再迁殿中侍御史。二人皆随林甫所欲深浅，锻炼成狱，无能自脱者，时人谓之“罗钳吉网”。 
秋，七月，壬午，册韦昭训女为寿王妃。 
八月，壬寅，册杨太真为贵妃；赠其父玄琰兵部尚书，以其叔父玄珪为光禄卿，从兄銛为殿中少监，钅奇为驸马都尉。癸卯，册武惠妃女为太华公主，命钅奇尚之。及贵妃三姊，皆赐第京师，宠贵赫然。 
杨钊，贵妃之从祖兄也，不学无行，为宗党所鄙。从军于蜀，得新都尉；考满，家贫不能自归，新政富民鲜于仲通常资给之。杨玄琰卒于蜀，钊往来其家，遂与其中女通。 
鲜于仲通名向，以字行，颇读书，有材智，剑南节度使章仇兼琼引为采访支使，委以心腹。尝从容谓仲通曰：“今吾独为上所厚，苟无内援，必为李林甫所危。闻杨妃新得幸，人未敢附之。子能为我至长安与其家相结，吾无患矣。”仲通曰：“仲通蜀人，未尝游上国，恐败公事。今为公更求得一人。”因言钊本末。兼琼引见钊，仪观甚伟，言辞敏给；兼琼大喜，即辟为推官，往来浸亲密。乃使之献春彩于京师，将别，谓曰：“有少物在郫，以具一日之粮，子过，可取之。”钊至郫，兼琼使亲信大赍蜀货精美者遗之，可直万缗。钊大喜过望，昼夜兼行，至长安，历抵诸妹，以蜀货遗之，曰：“此章仇公所赠也。”时中女新寡，钊遂馆于其室，中分蜀货以与之。于是诸杨日夜誉兼琼；且言钊善樗蒲，引之见上，得随供奉官出入禁中，改金吾兵曹参军。 
九月，癸未，以陕郡太守、江淮租庸转运使韦坚为刑部尚书，罢其诸使，以御使中丞杨慎矜代之。坚妻姜氏，皎之女，林甫之舅子也，故林甫昵之。及坚以通漕有宠于上，遂有入相之志，又与李适之善；林甫由是恶之，故迁以美宫，实夺之权也。 
安禄山欲以边功市宠，数侵掠奚、契丹；奚、契丹各杀公主以叛，禄山讨破之。 
陇右节度使皇甫惟明与吐蕃战于石堡城，为虏所败，副将褚誗战死。 
冬，十月，甲午，安禄山奏：“臣讨契丹至北平郡，梦先朝名将李靖、李勣从臣求食。”遂命立庙。又奏荐奠之日，庙梁产芝。 
丁酉，上幸骊山温泉。 
上以户部郎中王鉷为户口色役使，敕赐百姓复除。鉷奏征其辇运之费，广张钱数，又使市本郡轻货，百姓所输乃甚于不复除。旧制，戍边者免其租庸，六岁而更。时边将耻败，士卒死者皆不申牒，贯籍不除。王鉷志在聚敛，以有籍无人者皆为避课，按籍戍边六岁之外，悉征其租庸，有并征三十年者，民无所诉。上在位久，用度日侈，后宫赏赐无节，不欲数于左、右藏取之。鉷探知上指，岁贡额外钱帛百亿万，贮于内库，以供宫中宴赐，曰：“此皆不出于租庸调，无预经费。”上以鉷为能富国，益厚遇之。鉷务为割剥以求媚，中外嗟怨。丙子，以鉷为御史中丞、京畿采访使。 
杨钊侍宴禁中，专掌樗蒲文簿，钩校精密。上赏其强明，曰：“好度支郎。”诸杨数征此言于上，又以属王鉷，鉷因奏充判官。 
十二月，戊戌，上还宫。